Diari Oficial de la Generalitat Valenciana


Sumari del DOGV 2914, del 23-01-1997 (1997/802889)

ACORD de 27 de novembre de 1996, de la Comissió Territorial d'Urbanisme de València referit a l'homologació dels sectors SAU-1, SAU-S, SAU-R1 i SAU-R2 de Novetlè (València).
-----------------------------------------------------------------------------------------------------------------------------------------------------------------------------

### Dades del document

Número de DOGV
:   2914

Data del DOGV
:   23-01-1997

Secció del DOGV
:   ALTRES DISPOSICIONS

Número del document
:   1997/802889


Data del document
:   27-11-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 27 de novembre de 1996, de la Comissió Territorial d'Urbanisme de València referit a l'homologació dels sectors SAU-1, SAU-S, SAU-R1 i SAU-R2 de Novetlè (València).
  
La Comissió Territorial d'Urbanisme de València, en la sessió del dia 27 de novembre de 1996, va adoptar l'acord següent:
  
Vist l'expedient tramés per l'Ajuntament de Novetlè, referit a l'homologació dels sectors SAU-1, SAU-S, SAU-R1 i SAU-R2, i de conformitat amb els següents:
  
  
Antecedents de fet
  
  
Primer
  
El projecte es va sotmetre a informació pública mitjançant acord del Ple de l'Ajuntament, en la sessió del dia 26 de setembre de 1996, i, després del pertinent període d'informació pública, en el qual no s'hi van presentar al·legacions, el mateix òrgan el va aprovar provisionalment el dia 7 de febrer de 1996.
  
  
Segon
  
El projecte consta de memòria i plànols. S'han aportat tres còpies del projecte, que estan degudament diligenciades.
  
  
Tercer
  
L'expedient té per objecte l'homologació de quatre sectors de sòl apte per a utilitzar, concretament els següents:
  
- SAU-1 (industrial)
  
- SAU-S (magatzems i serveis)
  
- SAU-R1 (residencial)
  
- SAU-R2 (residencial)
  
Les determinacions fonamentals de l'homologació són les que s'indiquen a continuació:
  
- Sectorització
  
Es manté en línies generals la delimitació sectorial fixada en les normes subsidiàries, si bé es fan lleugeres rectificacions de límits, qüestions ja recollides en l'expedient de modificació número 1 de les normes subsidiàries.
  
- Xarxa primària
  
Es defineixen els elements que integren la xarxa primària, i s'excedeix, fins i tot, l'àmbit estricte dels sectors que s'han d'homologar, amb consideració de les categories d'elements següents: comunicacions, espais lliures, equipament comunitari, instal·lacions i obres bàsiques i xarxes d'infraestructures.
  
  
Quart
  
El dia 14 de març de 1996 es va sol·licitar informe als organismes següents: Divisió de Carreteres de la Direcció General d'Obres Públiques de la Conselleria d'Obres Públiques, Urbanisme i Transports, Direcció de Patrimoni i Urbanisme de RENFE i Demarcació de Carreteres de l'Estat del Ministeri de Foment. S'han rebut informes favorables dels tres organismes, emesos en les dates següents: 29 de març de 1996, el primer i el segon, i 27 de maig de 1996, l'últim dels organismes mencionats.
  
  
Cinqué
  
La Comissió Territorial d'Urbanisme de València, en la sessió del dia 18 de juliol de 1996, va acordar suspendre l'aprovació definitiva de l'homologació dels sectors SAU-1, SAU-S, SAU-R1 i SAU-R2 de Novetlè, fins que no se solucionen diverses deficiències que, en síntesi, consisteixen en els criteris de sectorització, les insuficiències de la xarxa primària i la falta d'una seqüència lògica de desenvolupament territorial.
  
  
Sisé
  
L'Ajuntament de Novetlè ha procedit a introduir rectificacions en el projecte, amb l'objectiu de solucionar les deficiències indicades. Aquestes rectificacions van ser aprovades pel Plenari de l'Ajuntament en la sessió del 2 d'octubre de 1996.
  
  
Seté
  
S'ha elaborat un document de solucions de deficiències que conté memòria justificativa i plànols d'ordenació. Convé recordar que per al segellat de la documentació que definitivament s'aprove s'haurà d'aportar el projecte definitiu complet, el qual integra les determinacions del projecte inicial que continuen sent vàlides amb les noves determinacions contingudes en el document de solucions de deficiències.
  
  
Vuité
  
Les modificacions més importants que es plantegen en aquesta fase de solucions de deficiències són:
  
Es defineixen elements de la xarxa primària com a suport del perímetre dels sectors i es justifica la delimitació de cadascun dels sectors segons els criteris de sectorització de l'article 20 de la Llei 6/1994, de 15 de novembre, de la Generalitat Valenciana, Reguladora de l'Activitat Urbana (LRAU).
  
Amb caràcter general, el perímetre dels sectors queda configurat amb vials o zones verdes de la xarxa primària, i només excepcionalment limiten amb el sòl no urbanitzable o la vora del sòl urbà, per la qual cosa es considera que es compleixen els criteris legals de sectorització.
  
Es necessita en el document que la consideració d'algunes zones verdes com a elements de la xarxa primària, per a servir de suport a la delimitació sectorial, no impedirà que aquestes dotacions, per a oferir condicions privilegiades d'ús quotidià i gaudi permanent per a la població del sector, puguen computar com a dotacions locals pròpies del planejament parcial, segons es preveu en l'article 22.1 in fine de la LRAU.
  
Es completa el traçat de vials de la xarxa primària, introduint-se a l'interior dels sectors i configurant una xarxa unitària, per la qual cosa es compleixen els criteris establits en els apartats C) i E) de l'article 17.2 de la LRAU.
  
Es defineix la seqüència lògica de desenvolupament territorial, i s'estableix l'ordre que s'estime lògic per al desenvolupament dels sectors (1r: SAU-1/SAU-S; 2n: SAU-R2/SAU-R1).
  
  
Nové
  
Novetlè té les normes subsidiàries aprovades definitivament per la Comissió Territorial d'Urbanisme el dia 27 de setembre de 1994.
  
  
Aquest expedient s'ha tramitat paral·lelament a la modificació número 1 de les normes subsidiàries relativa a 10 punts, que fou analitzada per la Comissió Territorial d'Urbanisme en la sessió dels dies 12 i 19 de setembre de 1996. Dels mencionats punts tenen relació amb aquesta homologació el punt número 5 (subdivisió del sector SAU-R2), el punt número 6 (reajust de delimitacions d'àmbit: SAU-S, SAU-1) i el punt número 7 (adscripció de parc urbà als SAU), i resulta aprovat definitivament el punt número 6 i arxivats -per desistiment del mateix Ajuntament- els punts número 5 i número 7.
  
  
Deu
  
La Comissió Informativa de la Comissió Territorial d'Urbanisme de València, en la sessió del 21 de novembre de 1996, va emetre un informe relatiu al projecte que ens ocupa i, així, es compleix el que disposa l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
  
Fonaments de dret
  
  
Primer
  
L'homologació es necessària per al desenvolupament dels sòls aptes per a urbanitzar, de conformitat amb el que es disposa en l'apartat 2 de la disposició transitòria segona de la LRAU.
  
  
Segon
  
Es tracta d'una homologació complementària quant a l'abast material, i sectorial, en allò que es refereix a l'abast territorial, tal com estan definits els esmentats conceptes en la Instrucció de Planejament 1/1996, de 23 de gener de 1996, sobre l'homologació de plans d'urbanisme a la Llei Reguladora de l'Activitat Urbanística.
  
  
  
Tercer
  
Sense perjudici que es realitze la homologació dels sectors, quan es plantege l'ordenació detallada dels sectors per mitjà dels corresponents plans parcials, s'haurà de sol·licitar la cèdula d'urbanització, de conformitat amb el que disposa l'article 31.2 de la LRAU, en relació amb l'apartat III.2 de la Instrucció d'Homologació.
  
  
Quart
  
La tramitació és correcta i la documentació està completa, de conformitat amb el que disposa la disposició transitòria primera, 2, de la LRAU, en relació amb l'apartat III de la instrucció d'homologació.
  
  
Cinqué
  
Si bé es defineix la seqüència lògica de desenvolupament dels sectors, no s'estableixen les condiciones objectives que s'han de complir perquè siga possible la incorporació de cada tram d'urbanització al context global del territori. És a dir, per al supòsit del fet que s'altera aquest ordre lògic, s'han de fixar les condicions de connexió i integració que s'han d'exigir a cadascuna de les actuacions per a l'adequada integració en l'estructura territorial fins a aquest moment desenvolupada. Aquesta qüestió resulta important en el sector R2, ja que si es desenvolupa amb antelació als sectors S i R1, fins i tot a la UE-3 de sòl urbà, resultaria que, si no hi ha condició de connexió, el sector quedaria desconnectat de la xarxa primària i, a més, el camí de la Bola quedaria tallat en els dos extrems, sense permetre el tancament amb el vial perimetral que discorre per la vora inferior del sector R2. En conseqüència, s'exigeix com a condició de connexió i integració per al sector R2 (qualsevol que siga el seu moment de desenvolupament), que s'haurà de connectar amb la xarxa primària, que fins a aquest moment estiga executada.
  
  
Sisé
  
Analitzat el contingut de les modificacions introduïdes, es consideren solucionades les deficiències que s'assenyalaven en l'acord de la Comissió Territorial d'Urbanisme el dia 18 de juliol de 1996, amb la precisió que s'exigirà per al sector R2 la condició de connexió i integració anteriorment expressada.
  
  
Seté
  
La Comissió Territorial d'Urbanisme de València és l'òrgan competent per a emetre dictamen de resolució sobre l'homologació dels plans urbanístics de municipis menors de 50.000 habitants, de conformitat amb el que es disposa en el text de la Instrucció de Planejament 1/1996, sobre Homologació de Plans Urbanístics a la Llei 6/1994, en relació amb l'article 10.A, per remissió de l'article 9.1, ambdós del Decret 77/1996, de 16 d'abril, del Govern Valencià, per la qual cosa s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat, la Comissió Territorial d'Urbanisme de València, en la sessió del dia 27 de novembre de 1996, acorda:
  
  
Aprovar definitivament l'homologació dels sectors SAU-1, SAU-S, SAU-R1 i SAU-R2 del municipi de Novetlè, i s'exigeix com a condició de connexió i d'integració que s'ha de considerar en la programació del sector SAU-R2, que s'haurà de connectar amb la xarxa primària que, fins al moment del seu desenvolupament, es trobe executada.
  
L'Ajuntament de Novetlè haurà de notificar el contingut del present acord a tots els particulars interessats en l'expedient de referència.
  
Contra aquesta resolució, que no posa fi a la via administrativa, es podrà interposar un recurs ordinari davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de la data de publicació.
  
  
Tot això, sense perjudici que s'hi puga interposar qualsevol altre recurs que s'estime pertinent.
  
  
València, 27 de novembre de 1996.- El secretari de la Comissió Territorial d'Urbanisme: José Manuel Palau Navarro.